ครับผมมีเพศสำพันธ์กับแฟนแล้วแฟนผมปวดท้องน้อยด้านซ้ายแล้วฉี่บ่อยครับ.
สวัสดีค่ะ อาการปวดท้องน้อยและปัสสาวะบ่อย อาจเกิดจาก1. การติดเชื้อทางเดินปัสสาวะส่วนล่าง ซึ่งสาเหตุของเชื้อ ได้แก่- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อยรวมถึงหลังการมีเพศสัมพันธ์พบในผู้หญิงมากกว่าผู้ชาย- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว มักจะมีตกขาวที่ผิดปกติร่วมด้วย2. ลำไส้อักเสบติดเชื้อเฉียบพลัน แต่จะมีอาการท้องเสีย คลื่นไส้ อาเจียนร่วมด้วย และไม่น่าทำให้มีอาการปัสสาวะบ่อย3. หากมีอาการปวดท้องน้อยรุนแรง ร่วมกับมีอาการขาดประจำเดือนมาก่อน ก็อาจเป็นอาการของการท้องนอกมดลูกได้ในเบื้องต้นแนะนำให้ดื่มน้ำเปล่ามากๆ และไม่กลั้นปัสสาวะ รวมถึงหลีกเลี่ยงการมีเพศสัมพันธ์ไปก่อนชั่วคราว หากมีอาการตกขาวที่ผิดปกติร่วมด้วย หรืออาการปวดท้องน้อยเป็นต่อเนื่องไม่หายไป หรืออาการปวดท้องน้อยเป็นรุนแรง ก็ควรไปพบแพทย์เพื่อตรวจรักษาค่ะ